Document ID: /roh_data/filtered/fineweb-2-filterrobots_roh.jsonl.gz/67000

navigatur Firefox Developer Edition
Tes nov navigatur preferì ta dà il bainvegni. Tai spetgan novischmas funcziuns, buna prestaziun ed ils utensils per sviluppaders che ti dovras per lavurar per il web avert.
Firefox Developer Edition trametta automaticamain tschertas infurmaziuns a Mozilla. Ulteriuras infurmaziuns
navigatur Firefox Developer Edition
Il navigatur concepì per sviluppaders
Tut ils utensils da svilup ils pli novs en la versiun beta ed ultra da quai funcziuns experimentalas sco l'editur da consola en pliras lingias u l'inspectur WebSocket.
In profil separà cun in agen percurs per che ti al pos exequir parallelamain a la versiun uffiziala u a Beta da Firefox.
Preferenzas adattadas aposta per sviluppaders da web: Il navigatur ed il debugadi a distanza èn activads en la configuraziun da standard. Il medem vala per il design stgir ed il buttun da la trav d'utensils da svilup.
Novs utensils
CSS inactiv
Firefox DevTools mussa ussa en grisch las decleraziuns CSS che n'han nagin effect sin la pagina. Sche ti tegnas la mieur sur l'icona d'infurmaziun vesas ti in messadi nizzaivel che explitgescha daco ch'il CSS na vegn betg applitgà sco era in avis che gida da schliar il problem.
Novs utensils
Firefox DevTools
Ils novs Firefox DevTools èn pussants, flexibels e surtut modifitgabels tenor tes giavischs. Els includan in debugadi da JavaScript extraordinari che s'adatta a differents navigaturs, sviluppà cun agid da React e Redux.
Funcziuns innovativas
Dumogna las griglias CSS
Firefox è l'unic navigatur cun utensils fatgs aposta per la concepziun e la creaziun cun agid da griglias CSS. Quests utensils ta permettan da visualisar ina griglia, da mussar il num da las zonas associadas, da generar previstas da transfurmaziuns sin la griglia e bler auter.
Infurmaziuns pli sveltas
Panela da scrittiras
La nova panela da scrittiras en ils Firefox DevTools porscha als sviluppaders in simpel access a tut las infurmaziuns necessarias davart las scrittiras utilisadas en in element. Quai includa infurmaziuns nizzaivlas davart la funtauna, la paisa, il stil da la scrittira etc.
Planisar. Programmar. Testar. Meglierar.
Realisescha e perfecziunescha tias websites
cun ils Firefox DevTools
-
Inspectur
Inspectescha e optimescha il code per crear impaginaziuns exactas fin a l'ultim pixel.
-
Consola
Identifitgescha problems da CSS, JavaScript, segirezza e rait.
-
Debugadi
In debugadi da JavaScript potent, cumpatibel cun tia infrastructura.
-
Rait
Identifitgescha las dumondas da rait che pon ralentar u bloccar tia website.
-
Panela da memoria
Agiuntescha, modifitgescha e stizza il cache, cookies, bancas da datas u datas da sesida.
-
Modus da responsive design
Testescha paginas cun emular differents apparats en il navigatur.
-
Modificaziun visuala
Optimescha animaziuns, l'alingiament ed ils urs.
-
Prestaziun
Eliminescha stretgas, simplifitgescha process ed optimescha resursas.
-
Memoria
Chatta largias en la memoria e meglierescha la performanza da tia applicaziun.
-
Editur da styles
Modifitgescha e gestiunescha tut tes CSS stylesheets en il navigatur.
Ta fa udir
Cun tes resun ans pudain nus meglierar. Ans di co nus pudain perfecziunar il navigatur ed ils utensils per sviluppaders.
Ta participescha
Ans gida a sviluppar l'unic navigatur independent. Programmescha, curregia sbagls, creescha supplements e dapli.